open-index/open-wikipedia-markdown huggingface dataset:
Oluf Ring

**Oluf Ring** (1884–1946) var en dansk komponist som skrev en rekke melodier. Han hadde en sentral rolle i arbeidet med å styrke den folkelige sangen i årene rundt første verdenskrig sammen med Thomas Laub, Thorvald Aagaard og Carl Nielsen, noe som blant annet medførte  utgivelsen av Folkehøjskolens Melodibog i 1922. 

## Utgivelser
* 1923 Børnenes Violinskole 
* 1933 Orgelskole (sammen med Finn Viderø)
* 1936 Syng, Danmark 
* 1936 Arbejder Melodibogen

### Sanger
* 1915 «Se nu stiger solen» (Tekst: Jakob Knudsen)
* 1922 «Kær est du fødeland» (Tekst: St.St. Blicher)
* 1922 «Når egene knoppes» (Tekst: Chr. Richardt)
* 1922 «Sig nærmer tiden» (Tekst: St.St. Blicher) 
* 1922 «Danmark nu blunder den lyse nat» (Tekst: Thøger Larsen)
* 1925 «Alle mine længsler» (Tekst: Jeppe Aakjær)
* 1927 «Våren er i luften» (Tekst: Rasmus Nielsen)
* 1931 «Som tørstige hjort» (Tekst: Grundtvig)
* 1935 «Hvor smiler fager den danske kyst» (Tekst: Johs. V. Jensen)
* 1937 «Sangen har lysning» (Tekst: Bjørnson)
* 1937 «Den kedsom vinter gik sin gang» (Tekst: A. Stub)
* 1938 «Klokken slår, tiden går» (Tekst: C.J. Brandt)
* 1938 «Kærlighed til fædrelandet» (Tekst: Grundtvig)
* 1940 «Nu er det længe siden» (Tekst: Jeppe Åkjær)
* 1945 «Det er så køhnt, det er så dejle» (Tekst: Karsten Thomsen)

«Danmark, nu blunder den lyse nat» ble tatt opp i den danske kulturkanonen i 2006 under 12 Højskolesange.

## Referanser

 


## Litteratur
* Frands Johan Ring: *Oluf Ring : et liv i dansk folkesangs tjeneste*- Fyns Boghandel, 1961 

## Eksterne lenker
* 
* 
*  Sanger på Wikisource
*  Gravsted.dk
Bartolomeo Barbarino

**Bartolomeo Barbarino** (ca. 1568 – 1617 eller senere) var en italiensk komponist og sanger fra tidligbarokken. Han var en virtuos falsettsanger og komponerte i den nye monodiske stilen.

## Liv
De første kilder som nevner Barbarino stammer fra 1593, da han var ansatt som altsanger ved Chiesa della Casa Santa i Loreto. Fram til 1602 var han i tjeneste både hos Monsignor Giuliano della Rovere og hertugen av Urbino i Urbino. Fra 1602 til 1605 var han organist i katedralen i Pesaro, senere var han ansatt hos biskopen i Padova. I 1608 reiste han fra Padova til Venezia for å delta i en fest til Saint Rochs ære. Han var åpenbart en berømt sanger på den tiden, for han var en av festivalens største trekkplastre.

Etter et besøk i Venezia beskrev Thomas Coryat, en engelsk forfatter av reiseberetninger, Barbarinos sangferdigheter slik: 
:*«Av sangerne var det tre eller fire så glimrende at jeg tror få eller ingen i den kristne verden overgår dem, særlig én som hadde en så uovertruffen og … overjordisk vakker stemme at jeg tror det ikke finnes bedre sanger i verden … Jeg trodde han var en [[Kastratsanger|evnukk]], og hadde han vært det, ville det minsket noe av min beundring, siden de fleste av dem synger ganske bra; men han var ikke det og derfor var det langt mer beundringsverdig.»*

I forordet til en av sine motettebøker skrev Barbarino at han sang sine verker til chitarroneakkompagnement, for «stemmen min er hes og brister lett».

## Verk
Nesten alt Barbarino skrev er i monodisk stil, med en virtuos solostemme akkompagnert til generalbassakkompagnement. Han angav ofte hvilket instrument han syntes passet best, for eksempel teorbe eller cembalo. Hans siste samling verker, en madrigalbok datert 1617 er for tre sangstemmer med generalbassakkompagnement.

Barbarino publiserte to motettebøker, begge i Venezia, og tretten ulike kirkemusikalske verk. I tillegg gav han ut fem madrigalbøker og en bok med  canzonetter, totalt over 150 stykker. Han publiserte ofte to ulike versjoner av solostemmen: en rikt ornamentert og ekstremt vanskelig å synge (sannsynligvis sang han denne versjonen selv), og en forenklet versjon for mindre rutinerte sangere. 

## Kilder
*Artikkelen "Bartolomeo Barbarino," i *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
*Kommentarer til CD-en *Music for San Rocco,* av Paul McCreesh (Gabrieli Consort and Players, ledet av Paul McCreesh)

## Litteratur
* B.Barbarino[Barberino] da Fabriano detto Il Pesarino, Ave Maria per Soprano (o Tenore) e Organo. Prefazione, realizzazione del basso continuo e revisione di M.Genesi,Piacenza, P.I.R., 2004,pp.12.

## Referanser
Væraktig

**Væraktig** (dansk: **væragtig**) var en gammel germansk seremoni, hvor en fyrste opphøyet en pasje til hoffsinde, eller hvor den unge adelige ble erklært for mann og gikk fra den personlige tjeneste over i krigstjenesten. Skikken forsvant mere eller mindre etter år 1600.

Ofte ble opphøyelsen betraktet som en belønning fra fyrstens side for mot, evner og flid. Fordi den personlige oppførsel var medvirkende til utnevnelsen, synes tidspunktet for denne ikke å ha ligget fast. Hovedpersonen var dog typisk mellom 20-25 år gammel, og det var alltid hans egen herre som gjorde ham væraktig.

Fordi utnevnelsen tilsynelatende foregikk i overværelse av hele hoffet, var handlingen derfor forbundet med en viss høytydelighet. Herrens gaver var typisk en hest og harnisk. Etter utnevnelsen kunne den unge adelsmannen fortsette i den samme fyrstes tjeneste, eller han skiftet tjeneste straks etter.

Om Axel Ottesen Brahe sies det, at da grev Gunther av Schwarzburg hadde gjort ham væraktig, tok han avskjed med ham, "*kom her ind udi landet igen og stafferet sig med heste*" og deretter gikk han i tjeneste hos kurfyrsten av Brandenburg. Om Steen Maltesen Sehested fortelles det at han tjente som "*spitzdreng og opvarter*" hos prinsen av Oranien, inntil han gjorde ham væraktig, "så tjente han blandt knægtene".

## Eksterne lenker
* Historisk Tidsskrift, Bind 9. række, 4 (1925 - 1926):  Studier over danske Adelsmænds Udenlandsrejser i Tiden 1560—1660.
* Ordbog over det danske sprog
* Dansk biografisk Lexikon om Axel Brahe
Shotacon

**Shotacon** (ショタコン shotakon), noen ganger også forkortet til **shota** (ショタ shota), er et japansk slanguttrykk og en sammentrekning av frasen *shotaro complex* (正太郎コンプレックス shōtarō konpurekkusu), og beskriver en tiltrekning til unge gutter eller en person med en slik tiltrekning. I den vestlige verden brukes uttrykket oftere for å beskrive en sjanger av manga og anime hvor gutter i før-pubertal eller pubertal alder blir fremstilt på en suggestiv eller erotisk måte.

Det tilsvarende uttrykket for tiltrekning til (eller erotisk fremstilling av) unge jenter kalles lolicon.
Konfliktåret 1874

## Pågående krig
*Indianerkrigene (1622–1890)
*Den tredje karlistkrig (1872-1876)
**Kongedømme Spania på den ene siden
**Kartlistopprørere på den andre siden

## Hendelser

## Fødsler

## Dødsfall
…
Voor de overlevenden (album)

***Voor de overlevenden***, eller *Til de overlevende* på norsk, er det andre albumet til den nederlandske artisten Boudewijn de Groot. På dette albumet finnes klassikerne «Testament» og «Verdronken vlinder»  og hiten «Het Land van Maas en Waal» på b-sida. Utenom «Ze zijn niet meer als toen», er alle sangtekstene skrevet av Lennaert Nijgh, som dediserte sangene til en viss Joke, ei jente han aldri fikk. For denne plata mottok Boudewijn de Groot en Edison.  

På slutten av originalopptaket til «Het land van Maas en Waal» kan man høre Boudewijn de Groot le en lite spontan latter. Denne er fjernet i senere versjoner av sangen. Boudewijn de Groot har gjort det klart at «Het land van Maas en Waal» ikke handler om det lille området i Nederland med samme navn, men at navnet er tatt fra en barnebok han leste da han var liten og at han synger om et eventyrland.

«Het land van Maas en Waal» («The Land at the Rainbow's End») og «Verdronken vlinder» («Beautiful butterfly») 
ble oversatt til engelsk i 1967 og gitt ut som singel i Storbritannia under navnet Baldewin. *The Land at the Rainbow's End*, som singelen het, nådde aldri de engelske poplistene.

## Sporliste
### A-side
# «Voor de overlevenden»  3:00
# «Lied voor een kind dat bang is in het donker»  2:52
# «De wilde jager» 3:52
# «Naast jou» 3:32
# «Testament» 3:15
# «De vrienden van vroeger» 2:57

### B-side
# «Ze zijn niet meer als toen» 2:52
# «Zonder vrienden kan ik niet» 1:47
# «Het Land van Maas en Waal» 3:00
# «Verdronken vlinder» 2:27
# «Beneden alle peil» 3:08
# «Ken je dat land?» 2:34

## Eksterne lenker
* Boudewijn de Groots hjemmeside (nederlandsk)

### Kilder
* Artistens hjemmeside
Alessandro Grandi

**Alessandro Grandi** (født 1577 på Sicilia eller rundt 1586 i Ferrara; død 1630 i Bergamo) var en italiensk sanger, kapellmester og komponist.

Grandi var en av de mest oppfinnsomme, innflytelsesrike og populære komponister i sin tid. I Nord-Italia var bare Monteverdi større. 

## Liv og virke
Fødested og -dato er usikker, og intet er kjent om Grandis familie, ungdom eller utdanning.

Den første dokumentasjonen om Grandi stammer fra 1597, da han ble utnevnt til kapellmester ved Ferraras *Accademia della Morte*. Etter noen flere ansettelsesforhold, virket han fra 1617 som sanger i koret ved Markusdomen i Venezia og fra 1620 ble han visekapellmester og Claudio Monteverdis assistent. I 1627 ble han utnevnt til kapellmester ved Santa Maria Maggiore i Bergamo. Tre år senere døde både han og kona hans i pesten.

## Verk
Grandi var en av de viktigste italienske komponistene på tidlig 1600-tall. Med sine mange kirkemusikalske og verdslige komposisjoner øvet han en stor påvirkning på etterfølgende komponister. Han var den første som brukte ordet kantate, men hans «kantater» var verdslige, nesten dramatiske verk, en mellomting mellom konserterende madrigaler og arier. Ved siden av verdslige instrumentalverk skrev han betydelige kirkemusikalske verk, blant annet flere motettesamlinger, såvel som salmer og messer. Mens han var ved Markusdomen, skrev han flere bøker med usedvanlig fine sangkomposisjoner, kalt *Cantade et arie a voce sola * (1620–29). 

Han hadde teft for vakre melodier som samtidig passet godt til ordenes mening. Grandis monodiske «kantater», der sangstemmen varierer melodien over en ostinat basslinje er forløpere for Henry Purcells sanger over en «ground-bass». Grandis geistlige sanger i samme stil hadde en viss innflytelse på Heinrich Schütz.

En vanlig antakelse om at Grandi kan ha vært Giovanni Gabrielis student, finnes det ikke belegg for, og som motargument taler at man ikke finner innflytelse fra Gabrieli i Grandis musikk. Derimot finner man i tidlige verk mye som minner om Giovanni Croce, mens sene verk bærer preg av påvirkning fra Monteverdi.

## Referanser


## Eksterne lenker
*
Konfliktåret 1801

__TOC__

## Pågående kriger
*Den franske revolusjonskrigen (1792-1802)
** Frankrike, franske satellittstater, United Irishmen, United Legions, Danmark-Norge på den ene siden
** Keiserdømmet Østerrike, Preussen, Storbritannia, Det russiske keiserdømmet, franske rojalister, Spania, Kongedømmet Portugal, Kongedømmet Sardinia, Kongedømmet Sicilia, andre italienske stater, Det osmanske rike, De forente Nederlandene på den andre siden
*Den haitiske revolusjon (1791-1804)
** Haiti på den ene siden.
** Frankrike og De polske legioner på den andre siden
*Den tripolitanske krig  (1801-1805)
**USA, Sverige til 1802, kongedømmet De to Sicilier på den andre siden
**Wilaya av Tripoli, Sultanatet Marokko på den andre siden

## Opprør
*Den hvite lotus' opprør (1796-1804)

## Hendelser
*9. februar – Freden i Lunéville, der Østerrike bekrefter freden i Campo Formio fra 1797 avslutter andre koalisjonskrigen. Bare Storbritannia kjemper fortsatt mot Frankrike.
*2. april – Nelson beseirer Danmarks marine i angrepet på Københavns red.
*17. august – Beleiringen av Alexandria innledes av britene.
*2. september – Alexandria inntas og den franske armeen i Egypt kapitulerer.

## Fødsler
*Joaquín Eufrasio Guzmán, salvadoransk politiker og offiser (død 1875)

## Dødsfall

## Bildegalleri

Benedict_Arnold_1color.jpg|Benedict Arnold(1741–1801)


## Referanser
Mushika

**Mushika** (også stavet som **Mushaka**, **Mooshika** og **Mooshaka**) er en svært gammel  kongefamilie som det ble funnet omtale av i Mahabharata episke.
Olav Nesje

**Olav Nesje** (født 1. juni 1917 i Ålesund, død 1. mars 1943) var en norsk Kompani Linge-soldat under andre verdenskrig.

Han var en del av en gruppe på 17 personer som flyktet fra Norge med båten M/K «Harald II» den 8. juni 1941. Båten gikk ut fra Fiskerstrand ved Ålesund og kom frem til Lerwick den 10. juni. Han ble tatt opp i Kompani Linge samme år, og ble særlig trenet i skipssabotasje.

Nesje falt i forbindelse med «Operasjon Carhampton» i 1943. Han ble tildelt Krigsmedaljen med stjerne, Deltagermedaljen og Haakon VIIs 70 års medalje.

## Referanser





 

## Eksterne lenker
*  Olav Nesje - Våre falne
Mesterlære

**Mesterlære** viser til kunnskapsoverføring fra en håndverksmester til en lærling eller svenn. Begrepet er tradisjonelt knyttet til at et menneske «går i lære» for å utdanne seg i et håndverksfag, eller Mesterfag. I mesterlære er opplæringen lagt til den situasjon hvor læringen skal benyttes. Det kan eksemplevis være som baker, fotograf, mekaniker eller annet. Opplæringen bygger på en praktisk utdannelse, og kombineres gjerne med teori på en skole for fag- og yrkesopplæring.

Den kunnskapsmessige overføringen i mesterlære omtales også som handlingsbåren kunnskap.

Opplæringsloven regulerer lærlingeordningen i Norge. Det er fylkeskommunen som forvalter ordningen og har ansvaret for yrkesopplæringen. Mesterbrevloven regulerer tildelingen av mesterbrev innen fag for håndverk og annen næring. Mesterbrevloven, som trådte i kraft i 1987, er en nasjonal ordning som gir like krav for tildeling av mesterbrev i Norge, i motsetning til den tidligere håndverksloven, som ga ulike kvalifikasjonskrav i ulike kommuner. 

## Referanser


## Eksterne lenker

* Balterzen, Rolf K. (2014). Praksisveilederen i skolen (Versjon 1.1 - januar 2014).
* Mesterbrevloven – Lov om mesterbrev i håndverk og annen næring på lovdata.no
* Opplæringslova – Lov om grunnskolen og den vidaregåande opplæringa på lovdata.no
Adhan

**Adhān** (arabisk: أَذَان‎ Azan/Ezan [ʔæˈðæːn]) er det islamske kallet til bønn, resitert av muezzinen på foreskrevne tider på dagen. Ordet betyr «å høre», «å lytte» eller «å bli informert», og roten av ordet er *ʼḏn أَذَن*, som betyr «å tillate»; en annen avledning av dette ordet er *udun*, som betyr «øre».

## Referanser
Konfliktåret 1804

## Pågående kriger
*Den haitiske revolusjon (1791-1804)
** Haiti på den ene siden.
** Frankrike og De polske legioner på den andre siden.
*Den tripolitanske krig  (1801-1805)
**USA, Kongedømmet De to Sicilier på den ene siden
**Wilaya av Tripoli, Sultanatet Marokko på den andre siden.
*Den andre anglo-maratha-krigen (1803-1805)
**Det britiske ostindiske kompani på den ene siden
**Marathakonfødrasjonen, Frankrike,  Fransk India på den andre siden.
*Fulanikrigen (1804-1810)

### Napoleonskrigene
*Napoleonskrigene (1803 – 1815)
**Frankrike og Spania på den ene siden
**Storbritannia på den andre siden.
*Den tredje koalisjonen (1803-1806), del av Napoleonskrigene

## Opprør
*Det første serbiske opprøret (1804-1813)
*Den hvite lotus' opprør (1796-**1804**)

## Hendelser
*Desember – Storbritannia og Sverige inngår et angrepsforbund mot Frankrike. Begynnelsen til den tredje koalisjonen mot Napoleon.
*Desember – Slaget ved Tsuntua var et av de største slagene i Fulanikrigen i Nigeria,
Konfliktåret 1805

## Pågående kriger
*Den tripolitanske krig  (1801-1805)
**USA, Kongedømmet De to Sicilier på den ene siden
**Wilaya av Tripoli, Sultanatet Marokko på den andre siden.
*Den andre anglo-maratha-krigen (1803-1805)
**Det britiske ostindiske kompani på den ene siden
**Marathakonfødrasjonen, Frankrike,  Fransk India på den andre siden.
*Fulanikrigen (1804-1810)

### Napoleonskrigene
*Napoleonskrigene (1803-1815)
**Frankrike og Spania på den ene siden
**Storbritannia, Russland, Østerrike, Sverige på den andre siden.
*Den tredje koalisjonen (1803-1806), del av Napoleonskrigene

## Pågående opprør
*Det første serbiske opprøret (1804-1813)

## Hendelser
*11. april – Russland går med i den tredje koalisjonen mot Napoléon Bonaparte
*9. august – Østerrike går med i den tredje koalisjonen.
*16 – 19. oktober – Slaget ved Ulm der Napoleons franskmenn beseirer østerrikerne.
*21. oktober – Den britiske marinen under kommando av Horatio Nelson beseirer den fransk-spanske i slaget ved Trafalgar. Admiral Nelson gjenfinnes blant de mange som falt.
*31. oktober – Sverige erklærer krig mot Frankrike
*2. desember – Slaget ved Austerlitz (eller Trekeiserslaget) finner sted. Keiser Napoléon Bonaparte leder den franske hæren til en skinnende seier over de forente østerrikske og russiske armeene under keiserne Frans og Alexander.
Konfliktåret 1806

## Pågående kriger
*Fulanikrigen (1804–1810)

### Napoleonskrigene
*Napoleonskrigene (1803–1815)
**Frankrike og Spania på den ene siden
**Storbritannia, Russland, Sverige, Preussen og Sachsen på den andre siden.
*Den tredje koalisjonen (1803–1806), del av Napoleonskrigene
*Den russisk-tyrkiske krig  (1806–1812), del av Napoleonskrigene
** Det russiske keiserdømmet på den ene siden
** Det osmanske rike på den andre siden.

## Pågående opprør
*Det første serbiske opprøret (1804-1813)

## Hendelser
*26. februar – Preussen inngår en allianse med Frankrike.
*12.-15. august – Slaget ved Mišar: Serbisk seier over Det osmanske rike under det første serbiske opprøret. 
*September – Preussen og Sachsen erklærer krig mot Frankrike.
*14. oktober – Preussen og Sachsen beseires i slaget ved Jena-Auerstedt.
*25. oktober – Napoleon inntar Berlin.
*6. november – Den siste prøyssiske troppestyrken, under Blücher, kapitulerer i Lübeck.
*30. november – Napoléon Bonaparte inntar Warszawa.

## Fødsler
*Omar Pasja, ottomansk general av kroatisk opphav (død 1871)
Bjørnar Berg

**Bjørnar Berg** (født 1971) er en norsk forfatter og filosof.

Berg er utdannet som journalist ved Høgskolen i Oslo, og han har studert filosofi og etikk ved Universitetet i Oslo.

## Filosofi
Bergs tenkning faller innenfor en eksistensialistisk tradisjon. I essaysamlingen *Frihet er å se regnet falle uten å ha tanker*, tar han utgangspunkt i sin egen tilværelse, for så å undersøke ulike aspekt ved livet. Essayene handler om blant annet frykt, tankevirksomhet og kjærlighet. Med en gjennomgående kritisk holdning til sitt eget sinn, synes Berg å være inspirert også av østlig filosofi. Som en slags balansevekt til intellektuelt tankearbeid, setter han natur, åpenhet, kjærlighet og væren i øyeblikket.

## Forfatterskap

I 2004 debuterte Berg som forfatter på Schibsted forlag. Handlingen i debutromanen *Terroristen* er lagt til en ikke navngitt storby. Hovedpersonen Alexander og kameraten hans henretter grådige ledere i multinasjonale selskaper. De prøver å hevne egen fortid og stemmeløse fattige.

*Circulus*, utgitt på forlaget Transit i 2007, er en absurd, farseaktig roman om kunsten og menneskets rasjonalitet. Boken handler om maleren Bernard som i flere år har forsøkt å tegne den perfekte sirkel på frihånd.

Essayboken *Frihet er å se regnet falle uten å ha tanker* ble utgitt i 2010 på Efrem forlag. Den består av 112 filosofiske mikroessays om temaene tankens natur, frykt, frihet, kjærlighet og død.

I 2015 ga Berg ut essaysamlingen *Homo deceptus* på Fritt liv forlag. I denne boken undersøker han hvorfor menneskeheten er så dårlig til å håndtere klima- og ressursutfordringene vi står overfor.

Boken *En nordmanns klimabekjennelser - klimasmart samfunn og formidling i Norge* ble gitt ut på Fritt liv forlag i 2018. Med denne boken vil Berg vise hvordan vi kan spille på lag med den menneskelige psyken i en av vår tids største utfordringer.

Essaysamlingen *Hva lærer døden oss?*, utgitt på Flux Forlag i 2022, handler om hvordan den vestlige kulturen på flere områder fortrenger døden. Berg mener at bevisstheten om døden kan styrke den personlige livsbevisstheten og også bidra positivt, blant annet når det gjelder viktige valg vi gjør i livet.

*Haiku fra hytta* er en samling haikudikt utgitt på Fritt liv forlag i 2025. Diktsamlingen er en hyllest til naturen og de "små" tingene i livet.

## Referanser


## Eksterne lenker
* Kronikk – ''Norske leger som støtter dødshjelp, må komme på banen''
* Kronikk – ''Dødshjelp – hvor skal grensa gå?''
* Kronikk – ''Derfor bruker vi opp jordas ressurser''
Konfliktåret 1807

## Pågående konflikter
*Fulanikrigen (1804-1810)
*Kanonbåtkrigen (**1807**-1814)
**Danmark-Norge på den ene siden
**Det forente kongerike på den andre siden

### Napoleonskrigene
*Napoleonskrigene (1803-1815)
**Frankrike og Spania på den ene siden
**Storbritannia, Russland, Sverige og Preussen på den andre siden.
*Den russisk-tyrkiske krig  (1806-1812), del av Napoleonskrigene
** Det russiske keiserdømmet på den ene siden
** Det osmanske rike på den andre siden.

## Pågående opprør
*Det første serbiske opprøret (1804-1813)

## Hendelser
*30. januar – Franskmennene begynner beleiringen av Stralsund.
*6. februar - slaget ved Hof mellom franske og russiske tropper, sørvest for Eylau.
*7.-8. februar – Slaget ved Eylau mellom Napoléon Bonapartes franskmenn og russiske og prøyssiske tropper under von Benningsens kommando slutter uten en tydelig seierherrer. Russerne trekker seg allikevel tilbake.
*1. april – Den svenske armeen gjør et utfall fra Stralsund og lykkes dermed å heve den franske beleiringen.
*17. april – Svenskene beseires av franskmennene i slaget ved Ückermünde.
*18. april – Våpenhvileavtale mellom Sverige og Frankrike i Schlatkow.
*10. juni – Franskmennene under marskalkene Lannes og Murat beseirer Benningsens russiske hær i slaget ved Heilsberg.
*16. juni – Napoleon vinner en avgjørende seier over Benningsens russiske hær i slaget ved Friedland.
*1. juli – Freden i Tilsit inngås mellom Frankrike, Russland og Preussen. Danmark, Sverige og Portugal må stenge sine havner for britiske fartøy, om ikke Frankrike og Storbritannia har sluttet fred innen 1. desember. Dessuten må disse landene erklære Storbritannia krig om ikke britene går med på avtalen.
*16. august til 5. september – Slaget om København under Napoleonskrigene: Britisk seier, den danske flåten kom i britiske hender.
*30. oktober – Danmark tilslutter seg kontinentalblokaden og slutter seg til et  forbund med Frankrike og Russland for et samlet angrep mot Sverige.
Konfliktåret 1808

## Pågående konflikter

*De hispanoamerikanske uavhengighetskrigene (1808-1829)
**Spania på den ene siden.
**Stater i Sør-Amerika og Storbritannia og Irland på den andre siden.
*Den spanske selvstendighetskrigen (1808-1814)
**Spania, Portugal og  Storbritannia på den ene siden.
**Frankrike,  Hertugdømmet Warszawa og Konføderasjonen Sveits på den andre siden.
*Fulanikrigen (1804-1810)
*Kanonbåtkrigen (1807-1814)
**Danmark-Norge på den ene siden
**Det forente kongerike på den andre siden

### Napoleonskrigene
*Napoleonskrigene
**Frankrike med lydstater, Russland og Danmark/Norge på den ene siden
**Storbritannia, Sverige, Portugal og Spania på den andre siden
*Den russisk-tyrkiske krig  (1806-1812), del av Napoleonskrigene
** Det russiske keiserdømmet på den ene siden
** Det osmanske rike på den andre siden.

## Pågående opprør
*Det første serbiske opprøret (1804-1813)

## Hendelser

*21. februar – Russland angriper Sverige.
*2. mars – Beleiringen av Sveaborg innledes
*16. april – Slaget ved Pyhäjoki
*18. april
**Slaget ved Siikajoki
**Slaget ved Lier skanse
*25. april &ndash; Krigen med Sverige 1808-1809: Slaget ved Trangen, et militært slag mellom norske og svenske styrker, under krigen med Sverige 1808-1809.
*27. april – Slaget ved Revolax
*2. mai – Slaget ved Pulkkila
*3. mai – Sveaborg kapitulerer
*9. mai – Kumlingeslaget
*16. mai &ndash; Slaget ved Alvøen mellom en britisk fregatt og norske skip fra roflotiljen.
*8. juli &ndash; Slaget på Christiansunds red mellom fregatten HMS «Tartar», orlogssluppen HMS «Cygnet» og Kristiansunds befestning
Konfliktåret 1803

## Pågående kriger
*Den haitiske revolusjon (1791-1804)
** Haiti på den ene siden.
** Frankrike og De polske legioner på den andre siden.
*Den tripolitanske krig  (1801-1805)
**USA, Kongedømmet De to Sicilier på den siden
**Wilaya av Tripoli, Sultanatet Marokko på den andre siden.
*Den andre anglo-maratha-krigen (1803-1805)
**Det britiske ostindiske kompani på den ene siden
**Marathakonfødrasjonen, Frankrike,  Fransk India på den andre siden.

### Napoleonskrigene
*Napoleonskrigene (1803-1815)
**Frankrike og Spania på den ene siden
**Storbritannia på den andre siden.
*Den tredje koalisjonen (1803-1806), del av Napoleonskrigene

## Opprør
*Den hvite lotus' opprør (1796-1804)

## Hendelser
*18. mai – Storbritannia erklærer krig mot Frankrike. Napoleonskrigene har begynt.
*1. – 4. september Aligarh Fort blir beleiret og erobret under slaget ved Aligarh under andre anglo-maratha krig
*1. november – I India finner slaget i Laswari sted mellom Det britiske ostindiske kompanis armé under general Gerard Lake og Scindias marathiske armé.
*Franske tropper besetter Hannover og Kongedømmet Napoli
Østre Agder Sparebank

**Østre Agder Sparebank** er en sparebank som ble til 1. oktober 2017 som et resultat av fusjonen mellom *Gjerstad Sparebank* (stiftet 1884) og *Vegårshei Sparebank* (stiftet 1904).

Banken har hovedkontor på Brokelandsheia i Gjerstad og har avdelingskontor i Risør, Tvedestrand og Vegårshei.

15. august 2022 slo Østre Agder Sparebank seg sammen med Arendal og Omegns Sparekasse under det nye navnet Agder Sparebank. Sammenslåingen ble vedtatt 19. april 2022, og kunngjort i en pressemelding 20. april 2022.

## Historie
### Gjerstad Sparebank
1. mars 1884 satt  inn 10 kr som det første innskuddet i *Gjerstad Sparebank*, som på den tiden holdt til på Almestua. Banken har også hatt lokaler i Øvre-Gjerstad. I 2000 flyttet banken inn i nye lokaler på Brokelandsheia. De hadde i tillegg en filial i Gjerstadsenteret, men denne ble lagt ned i 2005. Senere samme år ble salgskontoret i Risør åpnet.

I 2007 oversteg bankens forvaltningskapital 1 milliard NOK.

### Vegårshei Sparebank
Grunnfondet i *Vegårshei Sparebank* var på  NOK innbetalt av 35 grunnfondsinnskytere. Grunnfondsinnskyterne hadde møte 20. januar 1904 og valgte 8 forstandere: , , , , , ,  og Torjus Værland.

## Referanser


## Eksterne lenker
* 
*
Konfliktåret 1809

## Pågående konflikter
*Finskekrigen
**Russland på den ene siden
**Sverige på den andre siden
*De hispanoamerikanske uavhengighetskrigene (1808-1829)
**Spania på den ene siden.
**Stater i Sør-Amerika og Storbritannia og Irland på den andre siden.
*Den spanske selvstendighetskrigen (1808-1814)
**Spania, Portugal og  Storbritannia på den ene siden.
**Frankrike,  Hertugdømmet Warszawa og Konføderasjonen Sveits på den andre siden.
*Fulanikrigen (1804-1810)
*Kanonbåtkrigen (1807-1814)
**Danmark-Norge på den ene siden
**Det forente kongerike på den andre siden

### Napoleonskrigene
*Napoleonskrigene
**Frankrike på den ene siden
**Storbritannia og Østerrike på den andre siden.
*Den russisk-tyrkiske krig  (1806-1812), del av Napoleonskrigene
** Det russiske keiserdømmet på den ene siden
** Det osmanske rike på den andre siden.

## Pågående opprør
*Det første serbiske opprøret (1804-1813)

## Hendelser
*21.-22. mai – Den østerrikske erkehertug Karl lykkes å tilføye Napoleon et svidende nederlag i slaget ved Aspern-Essling.
*6. juni – Østerrikerne beseires av Napoleons armé i slaget om Wagram.
*17. september – Finskekrigen avsluttes og leder til at Sverige tvinges å avgi Finland til Russland.

## Fødsler

## Dødsfall
*9. oktober – Niels Stockfleth Darre, norsk offiser (født 1765)
Bahrains kvinnelandslag i fotball

**Bahrains kvinnelandslag i fotball** representerer Bahrain i internasjonal fotball.  

Bahrain spiller unntaksvis offisielle kamper, da de fleste kampene de spiller er mot andre lag fra Midtøsten, der flere ikke har offisiell status. Libanon har aldri deltatt i Asiamesterskapet i fotball for kvinner, og det er deres kamper i Vestasiamesterskapet som har skaffet dem deres provisoriske ranking.

Bahrain har deltatt i Vestasiamesterskapet to ganger, Den første gangen var i 2005, da Bahrain tapte samtlige kamper, bortsett fra en uavgjort not Palestina. Særlig var tapene mot Jordan og Iran stygge, mens tapet mot Syria var knepent. Den andre deltakelsen var i 2010. Bahrain kom penere fra det mot Jordan, og tapte bare 1-4. De slo noe overraskende Iran, og kom dermed til semifinalen. I semifinalen tapte de klart mot De forente arabiske emirater, mens de i bronsefinalen slo Palestina greit 3-0. 

Bahrain deltar per 20. oktober i et arabisk mesterskap igangsatt av det tyske utenriksdepartement, der de har slått det nystartede Qatar 17-0. Bahrain er blant favorittene til å vinne mesterskapet.

## Referanser
Konfliktåret 1811

## Pågående kinflikter
*Den spanske selvstendighetskrigen (1808-1814)
**Spania, Portugal og  Storbritannia på den ene siden.
**Frankrike,  Hertugdømmet Warszawa og Konføderasjonen Sveits på den andre siden.
*Kanonbåtkrigen (1807-1814)
**Danmark-Norge på den ene siden
**Det forente kongerike på den andre siden

### Napoleonskrigene
*Napoleonskrigene
**Frankrike med lydstater på den ene siden
**Storbritannia og Portugal på dem andre siden.
*Den russisk-tyrkiske krig (1806-1812), del av Napoleonskrigene
**Russland på den ene siden
**Det osmanske riket på den andre siden.

### De hispanoamerikanske uavhengighetskrigene
*De hispanoamerikanske uavhengighetskrigene (1808-1829)
**Spania på den ene siden.
**Stater i Sør-Amerika og Storbritannia og Irland på den andre siden.
*Den argentinske uavhengighetskrigen (1810-1818), del av De hispanoamerikanske uavhengighetskrigene
*Den chilenske uavhengighetskrigen (1810-1826), del av De hispanoamerikanske uavhengighetskrigene
*Den colombianske uavhengighetskrigen (1810-1822), del av De hispanoamerikanske uavhengighetskrigene
*Mexicos uavhengighetskrig (1810-1821), del av De hispanoamerikanske uavhengighetskrigene
**Den meksikanske hær på den ene siden
**Spania på den andre siden.
*Den peruanske uavhengighetskrigen (1811-1824), del av De hispanoamerikanske uavhengighetskrigene
*Den venezuelanske uavhengighetskrigen (1810-1823), del av De hispanoamerikanske uavhengighetskrigene

## Pågående opprør
*Det første serbiske opprøret (1804-1813)

## Hendelser
*Januar – Man øker antallet militære utskrivninger i Sverige, for å være på den sikre siden om krigssituasjonen i Europa skulle endres.

## Fødsler

## Dødsfall
…
Anna Marie Sandnes

**Anna Marie Sandnes** (født 30. januar 1903 i Syvde, Vanylven, død 15. februar 1988) var en norsk lyriker. Hun debuterte med samlingen *Med levande lys* (1966), ga deretter ut *I einsemds skogar* (1967), *Andlet i vatn* (1970), *Ved fjøre sjø* (1973), *Gneistar* (1977) og *Sol om kvelden* (1980).
## Referanser
Virginia Hamilton

**Virginia Hamilton** (født 12. mars 1936 i Yellow Springs, Ohio, død 19. februar 2002) var en barnebokforfatter fra USA. Hun skrev og redigerte i alt 41 bøker, og mottok en rekke priser for sitt forfatterskap: National Book Award i 1974, Newbery Medal 1975, H.C. Andersen-prisen 1992 og Laura Ingalls Wilder Medal 1995.

Hun var utdannet i kreativ skriving ved Ohio State University, og flyttet til New York, hvor hun hadde forskjellige jobber, blant annet som nattklubbsangerinne. Giftet seg med forfatteren Arnold Adoff; paret fikk to barn og flyttet tilbake til Ohio i 1969. 

Hun debuterte med *Zeely* i 1967, og fikk sitt gjennombrudd med *M.C. Higgins the Great* i 1974; den førte til at hun, som første afroamerikaner, vant Newbery Medal i 1975. Forfatterskapet omfatter billedbøker, folkeeventyr, fantasy og biografier. Hun forsto sitt forfatterskap som «Liberation Literature» og la vekt på å skrive livstolkende for afroamerikanske ungdommer.

En årlig *Virginia Hamilton Conference on Multicultural Literature for Youth* har blitt arrangert ved Kent State University siden 1984.

På norsk finnes bare *Min bror, min fiende* (1982, originaltittel Arilla sun down).
## Referanser


## Eksterne lenker
*
Mac OS X v10.7

**Mac OS X versjon 10.7 «Lion»** er den åttende versjonen av Apples Mac OS X, operativsystemet Macintosh-datamaskiner bruker.

Lion blei avdekka på Apple-pressekonferansen «Back to the Mac» 20. oktober 2010 og den endelige utgivelsen fant sted i juli 2011. Det nye operativsystemet koster 209 kroner og kan enten lastes ned fra Mac App Store eller på minnepinne. Det førstnevnte krever Mac OS X v10.6.6 eller nyere. Operativsystemet er på flere områder inspirert av iOS, blant annet med Mac App Store og flerberøringsteknologi. Hele iOS blei utvikla fra Mac OS X og tanken bak «Back to the Mac» var å bringe iOS-funksjonalitet tilbake til skrivebordsoperativsystemet.

## Ny eller endra funksjonalitet
* **[[App Store|Mac App Store]]**, nettbutikk av samme slag som App Store til iOS. Programmet blir også tilgjengelig for Mac OS 10.6 «Snow Leopard».
* **[[Launchpad (Mac OS X)|Launchpad]]**, programstarter som viser installerte programmer («apps») i et iOS-liknende rutenett på skjermen. Launchpad støtter flere sider og programmer kan dessuten samles i mapper for å gjøre rutenettet ryddigere. Programmene lagrer av seg sjøl, slik at brukeren slipper å tenke på å lagre. De kan også holde fram der de slapp sist gang de blei lukka.
* **Fullskjermsstøtte i programmer**, støtte for fullskjermsvisning som gjelder hele systemet.
* **[[Mission Control]]**, oversyn over kjørende programmer som samler Exposé, Spaces, Dashboard og de åpne fullskjermsprogrammene.
* **[[FaceTime]]**, videosamtaleteknologien fra iPhone 4 og fjerdegenerasjons iPod touch.

## Referanser




## Eksterne lenker
* Mac OS X Lion på Apples nettside
Vestasiamesterskapet i fotball for kvinner 2010

**Vestasiamesterskapet i fotball for kvinner 2010** var den tredje gjennomføringen av Vestasiamesterskapet i fotball for kvinner. Arrangementet foregikk fra 20. til 28. februar 2010 i Abu Dhabi i De forente arabiske emirater.

## Delatakende lag
*  Kuwait
*  Jordan
*  Iran
*  Palestina
*  De forente arabiske emirater
*  Bahrain

## Gruppespill
Lagene ble delt opp i to grupper à tre lag. De to beste lagene gikk videre til semifinalene,

### Gruppe A

### Gruppe B

## Utslagsrunder
### Semifinaler

### Bronsefinale

## Finale

## Referanser
Patricia Wrightson

**Patricia Wrightson** (født Alice Patricia Furlonger 19. juni 1921 i Lismore i New South Wales, død 15. mars 2010) var en australsk barnebokforfatter.

Hun giftet seg i 1943, fikk to barn og ble skilt i 1953. Hun bodde sammen med sine foreldre og to barn i barndomshjemmet, hvor hun hadde dagtidsarbeid som sykehusadministrator og skrivejobb på kveld og natt. 

Hun ble utnevnt til offiser (OBE) av Order of the British Empire i 1977, mottok Dromkeen Medal i 1984, den internasjonale H.C. Andersen-prisen i 1986, og ble æresdoktor ved Southern Cross University i 2004. Hun mottok Australian Children's Book Council Book of the Year Award fire ganger: i 1956 for debutboka *The Crooked Snake*, i 1974 for *The Nargun and the Stars*, i 1978 for *The Ice Is Coming* og i 1984 for *A Little Fear*. 

Fortellinger om og fra aboriginenes mytologi er et sentralt tema i den sene delen av forfatterskapet, fra *The Nargun and the Stars* (1973). På norsk finnes Wirruntrilogien *Isen kommer, Det mørke klare vannet* og *En reise bak vinden* (1985–87) og enkeltbøkene *Balyet* (1992) og *Krangletreet* (1995).
## Referanser


## Eksterne lenker
*
Konfliktåret 1814

## Pågående konflikter
*Napoleonskrigene (1803 - 1815)
**Frankrike på den ene siden
**Russland, Østerrike, Storbritannia, Preussen, Sverige med flere på den andre siden.
*Den spanske selvstendighetskrigen (1808-**1814**)
**Spania, Portugal og  Storbritannia på den ene siden.
**Frankrike,  Hertugdømmet Warszawa og Konføderasjonen Sveits på den andre siden.
*Den britisk-amerikanske krig (1812-1815)
**USA på den ene siden
**Storbritannia på den andre siden.
*Kanonbåtkrigen (1807-**1814**)
**Danmark-Norge på den ene siden
**Det forente kongerike på den andre siden

### De hispanoamerikanske uavhengighetskrigene

*De hispanoamerikanske uavhengighetskrigene (1808-1829)
**Spania på den ene siden
**Stater i Sør-Amerika og Storbritannia og Irland på den andre siden.
*Den argentinske uavhengighetskrigen (1810-1818), del av De hispanoamerikanske uavhengighetskrigene
*Den chilenske uavhengighetskrigen (1810-1826), del av De hispanoamerikanske uavhengighetskrigene
*Den colombianske uavhengighetskrigen (1810-1822), del av De hispanoamerikanske uavhengighetskrigene
*Mexicos uavhengighetskrig (1810-1821), del av De hispanoamerikanske uavhengighetskrigene
**Den meksikanske hær på den ene siden
**Spania på den andre siden.
*Den peruanske uavhengighetskrigen (1811-1824), del av De hispanoamerikanske uavhengighetskrigene
*Den venezuelanske uavhengighetskrigen (1810-1823), del av De hispanoamerikanske uavhengighetskrigene

## Hendelser
* 14. januar – Danmark-Norge avstår Norge til kongen av Sverige ved Kielfreden.
* 18. februar – Frankrike under Napoléon Bonaparte beseiret det østerrikske imperiet under prinsen av Württemberg i slaget ved Montereau.
* 10. mars – Napoleon I av Frankrike blir beseiret i slaget om Laon i Frankrike.
* 21. mars – Østerrike seirer over Napoleon i slaget ved Arcis-sur-Aube.
* 30. mars – De allierte inntar Paris.
* 6. april – Napoleon abdiserer og tvinges i eksil til Elba.
* 19. juli – Karl Johan innleder det svenske felttoget mot Norge ved Halden.
* 5. august – Slaget ved Matrand, det blodigste slaget under svenskenes felttog i Norge.
* 9. august – Slaget ved Langnes skanse blir det siste store slaget mot svenskene.
* 14. august – Krigen med Sverige 1814. Våpenstillstandsavtale, Stortinget og Karl Johan undertegner Mossekonvensjonen.
* 20. oktober – Stortinget vedtok med 72 mot 5 stemmer å inngå i personalunion med Sverige, men kongevalget og dermed den formelle inngåelse i unionen måtte vente til de nødvendige endringene i Grunnloven var vedtatt. Det skjedde 4. november. Samme dag ble kong Carl XIII valgt til norsk konge, og unionen var dermed et faktum.
Sõmeru kommune

** Sõmeru ** er en tidligere landkommune (*vald*) i Lääne-Viru fylke i det nordøstlige Estland, og ligger nordøst i fylket. Kommunen hadde cirka 3&nbsp;900 innbyggere og et areal på om lag 168&nbsp;km². Folketallet var stabilt. Kommunens administrasjonssenter lå i Sõmeru.

Det største tettstedet er Sõmeru med 1&nbsp;309 innbyggere, etterfulgt av Uhtna (372 innbyggere), og Näpi.

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007. ISBN 978-9985-70-282-6
Konfliktåret 1815

## Pågående kriger
*Napoleonskrigene (1803-1815)
**Frankrike under Napoléon Bonaparte på den ene siden
**Russland, Østerrike, Storbritannia, Preussen, Nederlandene med flere på den andre siden.
*Den britisk-amerikanske krig (1812-1815)
**USA på den ene siden
**Storbritannia på den andre siden.

### De hispanoamerikanske uavhengighetskrigene

*De hispanoamerikanske uavhengighetskrigene (1808-1829)
**Spania på den ene siden.
**Stater i Sør-Amerika og Storbritannia og Irland på den andre siden.
*Den argentinske uavhengighetskrigen (1810-1818), del av De hispanoamerikanske uavhengighetskrigene
*Den chilenske uavhengighetskrigen (1810-1826), del av De hispanoamerikanske uavhengighetskrigene
*Den colombianske uavhengighetskrigen (1810-1822), del av De hispanoamerikanske uavhengighetskrigene
*Mexicos uavhengighetskrig (1810-1821), del av De hispanoamerikanske uavhengighetskrigene
**Den meksikanske hær på den ene siden
**Spania på den andre siden.
*Den peruanske uavhengighetskrigen (1811-1824), del av De hispanoamerikanske uavhengighetskrigene
*Den venezuelanske uavhengighetskrigen (1810-1823), del av De hispanoamerikanske uavhengighetskrigene

## Hendelser
* 3. januar &ndash; Østerrike, Storbritannia og Frankrike dannet en hemmelig forsvarsallianse mot Preussen og Russland.
* 26. februar &ndash; Napoléon Bonaparte flykter fra Elba.
* 20. mars – Napoleon vender tilbake til Paris, begynnelsen av De hundre dagene. 
* 31. mars &ndash; Det norske Marinedepartementet blir opprettet. Departementet blir i 1885 slått sammen med Armédepartementet, og heter i dag Forsvarsdepartementet.
* 16. juni – Slaget ved Quatre Bras.
* 18. juni – Slaget ved Wavre som Frankrike vinner til liten nytte.
* 18. juni – Napoleons armé beseires i slaget ved Waterloo noe som innebærer slutten på Napoleonskrigene.
* 16. desember &ndash; Den portugisiske koloni Brasil blir et selvstendig kongedømme i personalunion med Portugal
### Ukjent dato
*Kongeriket Kandy (nåværende Sri Lanka) inkorporeres i Det britiske imperium.

## Fødsler
*11. januar – Kirsten Andersdatter Spein, deltaker i Kautokeino-opprøret (død 1899)
*17. november – Joseph Frantz Oscar Wergeland, norsk offiser (død 1895)
Tamsalu kommune

** Tamsalu ** er en tidligere landkommune (*vald*) i Lääne-Viru fylke i det nordøstlige Estland, og lå vest-sørvest i fylket. Kommunen hadde cirka 4&nbsp;550 innbyggere og et areal på om lag 215&nbsp;km². Folketallet var klart fallende. Kommunens administrasjonssenter lå i Tamsalu. Landskapet er preget av karst-formasjoner med kalkstein og underjordiske elver. Porkunisjøen er en innsjø som tidvis tørker helt ut, grunnet at grunnvannet utsettes for karstdannelse, kombinert med tørre perioder. Vannet i innsjøen forsvant fullstendig i 1940, 1976, og tidvis på 1990-tallet.

Det største tettstedet er Tamsalu med 2&nbsp;554 innbyggere, etterfulgt av forstaden Sääse (480 innbyggere), og Vajangu (373 innb). 

Jernbanen mellom Tallinn og Tartu går gjennom kommunen, og ga senteret dets betydning fra 1876. I Tamsalu fylke ligger godset og landsbyen Porkuni 5 km nordøst for Tamsalu. Her malte kunstneren Karl Liiman (Kaarel Liimand) (1906-1941), landskapet, som døde i kamp under andre verdenskrig.

Tidligere utenriksminister Marko Pomerants var fra Tamsalu.

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007. ISBN 978-9985-70-282-6
Tapa kommune

** Tapa ** er en landkommune (*vald*) i Lääne-Viru fylke i det nordøstlige Estland, og ligger vest-sørvest i fylket. Kommunen har cirka 4&nbsp;550 innbyggere og et areal på om lag 215&nbsp;km². Folketallet er klart fallende. Kommunens administrasjonssenter ligger i jernbanebyen Tapa, som har 70 % av kommunens befolkning.

Det største tettstedet er Tapa med 6&nbsp;540 innbyggere, etterfulgt av Lehtse (469 innbyggere), og Jäneda (395 innb).

Senteret ligger der hvor Tallinns østlige jernbaneforbindelser til Narva og Tartu møtes. Det har også vært militærbaser i kommunen.

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007. 

## Eksterne lenker
*
Vihula kommune

** Vihula ** er en tidligere landkommune (*vald*) i Lääne-Viru fylke i det nordøstlige Estland, og lå ved Finskebukta helt nordvest i fylket, dvs litt øst for hovedstadsområdet Tallinn. Langs kysten har kommunen tre store havbuklter, fra vest *Eru laht*, *Käsmu laht* og *Koolimäe laht*. Kommunen har cirka 1&nbsp;980 innbyggere og et areal på om lag 364&nbsp;km². Den var fylkets tredje største kommune i areal, men tynt befolket med befolkningen spredt på hele 53 landsbyer. Folketallet var klart fallende. Kommunens administrasjonssenter lå i Võsu, som hadde 30 % av kommunens befolkning. 

Det største tettstedet er Võsu med 474 innbyggere, som er et svært mye besøkt badested for estlendere.  Nordøst for denne badebyen finner vi landsbyen Vergi med et malerisk fyrtårn og ettertraktede kystlandskap for tilreisende. Teater- og kunstaleren Voldemar Peil (1907–1999) malte lyse, naturalistiske landskapsmalerier her ute ved kysten fra Võsu og østover. 

Store deler av kommunen er en del av Lahemaa nasjonalpark.

## Historie
I landsbyen Müstjõe fikk den danske adelsmannen Odward von Lode store områder under korstogene mot Reval, og han slo seg trolig ned her sent på 1100-tallet. Resultatet ble Vihula slott, som nevnes som et storgods i 1501. Inntektsgrunnlaget fra renessansen var tømmer og brennevin for eksport til St. Petersburg, helt til tsaren innførte statlig brennevinsmonopol.

Landsbyen Palmse vokste fram rundt godset til familien von Pahlen (1676–1919). På 1800-tallet var godset her Estlands største med 10.000 ha utmark og mer enn 900 livegne bønder. Alexander von der Pahlen drev spritdestillasjon, produksjon av murstein, og oppdrett av storfe. Han anla også jernbanen mellom Tallinn og St. Petersburg. Idag ligger godset i Lahemaa nasjonalpark, og er blant landets best bevarte bygninger.

Fiskerlandsbyen Käsmu vest i Võsubukta var fra 1796 eid av den tyske adelsfamilien Von Dellingshausen, og Nikolai von Dellingshausen etablerte et større landsted, kapell og trekirke her i 1840. Käsmu har en dyp havn og på 1800-tallet utviklet stedet seg til å bli en ledende skipsfartsby for nordkysten av Estland. Her ble det bygget havgående skip og det ble etablert en sjømannsskole. På 1930-tallet var 62 av de 100 hjemmene i Käsmu eid av skipskapteiner. En av dem var Ahto Valter, den første estlender som seilte jorden rundt. 

Senere på 1800-tallet vokste det fram en strandturisme langs kysten, og mange landskapsmalere samlet seg i Vihula for å male kystlandskapet. I årene 1919-32 opplevde kommunen et oppsving da privat brennevinsproduksjon (ulovlig) forsynte finske konsumenter med alkohol i den finske forbudstiden. Vest i kommunen ligger kystlandsbyene Altja og Müstjõe, sistnevnte hvor maleren Richard Uutmaa (1905–1977) ble født og arbeidet mye med landsby- og landskapsmaleri. Han malte også fra kystlandsbyen Eisma litt lengre øst i kommunen. Maleren Voldemar Eller (1906–2004) malte lyse strandlandskap fra Käsmu.

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007. 

## Eksterne lenker
*
Mønevannet (Lørenskog)

**Mønevannet** ligger i Østmarka, like syd for Losby i Lørenskog kommune i Akershus. Vannet ligger 170 meter over havet, og har utløp mot nord gjennom Losbyelva. Elver som renner nordover er mer uvanlig omkring Oslofjorden, og etter gammel overtro skulle vann som renner nordover ha foryngende og medisinsk virkning.

Ved vannet er det tilrettelagt en populær badeplass, med fasiliteter som stupebrett, brygge, toaletter, omkledningsrom og grillplass. Det er populært med kanopadling her, og det er tillatt å fiske fra båt når man har kjøpt fiskekort.
Mønevannet er også et godt utgangspunkt for lengre kanoturer innover marka.

## Referanser




## Eksterne lenker
* Skiforeningen, markadatabasen om Mønevann
Viru-Nigula kommune

** Viru-Nigula ** er en landkommune (*vald*) i Lääne-Viru fylke i det nordøstlige Estland, og ligger ved Finskebukta helt nordøst i fylket. Kommunen har 5&nbsp;782 innbyggere (2019) og et areal på 312&nbsp;km². Kommunens administrasjonssenter ligger i Kunda.

I 2017 ble bykommunen Kunda og landkommunen Aseri innlemmet i Viru-Nigula.

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007. ISBN 978-9985-70-282-6

## Eksterne lenker
*
Väike-Maarja kommune

** Väike-Maarja ** er en landkommune (*vald*) i Lääne-Viru fylke i det nordøstlige Estland, og ligger sentralt og sør i fylket. Kommunen har cirka 5&nbsp;900 innbyggere (2019) og et areal på om lag 683&nbsp;km². Kommunens administrasjonssenter ligger i Väike-Maarja.

Større tettsteder er Väike-Maarja med 2&nbsp;014 innbyggere, Simuna med 481 innbyggere, Vao (419 innbyggere) og Kiltsi (255 innb).

I 2017 ble Rakke kommune innlemmet i Väike-Maarja.

Blant kjente innbyggere fra kommunen hører forfatteren Eduard Vilde (1865–1933).

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007. ISBN 978-9985-70-282-6

## Eksterne lenker
*
Are kommune

** Are ** er en tidligere landkommune (*vald*) i Pärnu fylke i det sørvestlige Estland, og lå sentralt i fylket nordøst for byen Pärnu. Kommunen hadde cirka 1&nbsp;350 innbyggere og et areal på om lag 160&nbsp;km². Folketallet var meget svakt økende. Kommunens administrasjonssenter lå i Are, som hadde 35 % av kommunens befolkning.

Det største tettstedet var Are med 436 innbyggere, og det var ellers elleve landsbyer.

## Referanser


## Kilder
* *A ja O, Taskuteatmik Eesti*, Eesti Entsüklopeediakirjastus, Tallinn 2007.
Else Barratt-Due

**Else Barratt-Due** (født 1954) er en norsk regissør, dramaturg, forfatter og produsent som var ansatt i NRK i 30 år. Her hadde hun ansvaret for barnehørespillene og krim-hørespillene i NRK Radioteatret. 

Barratt-Due er cand.philol i teatervitenskap fra Universitetet i Trondheim, samt har en Master of Art i teaterregi fra Ohio University.

Hun har instruert en rekke hørespill for barn samt seriøs dramatikk, som Ibsens *[[Vildanden]]*, ''Fruen fra havet'' og ''Kjærlighetens komedie''. I 2001 startet hun foretaket TELLtheSTORY hvor hun holdt kurs i presentasjon, formidling og dramaturgi. 

I 2011 ga hun ut boken *På scenen i ditt eget liv*. I 2024 utgav hun roman *Ut i det fremmede*. Hun har også skrevet flere artikler til ulike antologier og tidsskrift. 

## Referanser